als_Latn dik_Latn sag_Latn
Basha: S'ndalemi deri sa të marrim drejtimin e vendit (Foto)
Kryetari i Partisë Demokratike, Lulzim Basha në fjalën e mbajtur gjatë protestës para godinës së Kryeministrisë, ka bërë thirrje për dorëheqjen e Kryetarit të Kuvendit. Fjalimi pa kauzë dhe retorikë i liderit opozitar u kthye në fjalim të një ylli të muzikës, të cilët u bëjnë thirrje turmave të brohorasin sa më fort. Me një ton të qetë ndryshe nga protestat e kaluara, Basha nuk rrezikoi që t’i ikte zëri. Ky ndoshta mund të cilësohet suksesi kryesor i kësaj proteste. “Nuk ndalemi deri sa të marrim drejtimin e vendit”, deklaroi kreu PD-së duke e cilësuar të dështuar qeverisjen e deritanishme të koalicionit të majtë, transmeton shekulli.
Protesta
Opozita mbledh sot në shesh simpatizantët e saj për të kërkuar dorëheqjen e kryeparlamentarit Ilir Meta, si dhe për të protestuar kundër qeverisë.
Protesta e PD-së ashtu siç ishte parashikuar nisi në orën 11:00 në kryeqytet, ndërkohë që organizatorët nisën që në orët e para të mëngjesit mbledhjen e qytetarëve. Ashtu siç ishte paralajmëruar autobusët për të mbledhur simpatizantët e PD-së, u nisën nga i gjithë vendi.
Për protestën e PD-së, qytetarët janë nisur nga Shkodra, Korça, Vlora, Fieri, Berati, Kukësi dhe Lushnja, ndërkohë që është mësuar se për të marrë pjesë në këtë protestë ata janë paguar edhe me nga 1000 lekë, veç transportit falas.
Që në orët e para të mëngjesit nga Policia e Shtetit ka nisur forcimi i masave të sigurisë përreth Parlamentit, pasi sot është edhe seanca plenare, ndërkohë që efektivët e FNSH-së kanë rrethuar godinën.
Por plani i protestës tashmë është ndryshuar, pasi ishte menduar që qytetarët të bllokonin punimet e seancës plenare, e cila tashmë ka përfunduar që prej orës 10:15. Sipas skenarit të demokratëve, protestuesit do të bllokonin hyrje-daljet e Kuvendit për të mos lejuar daljen e kryetarit Meta deri në dorëheqjen e tij nga drejtimi i këtij institucioni.
11.10 - Basha lë selinë blu, i bashkohet marshimit
Lideri demokrat, Lulzim Basha ka lënë selinë e Partisë Demokratike për t’iu bashkuar marshimit të protestuesve.
11.00 - Nis marshimi i protestuesve drejt Kuvendit
Në orën 11.00 ka nisur tubimi i protestuesve nga sheshi “Skënderbej” në drejtim të Kuvendit dhe Kryeministrisë, aty ku lideri demokrat Basha do të mbajë fjalimin.
09:58 - Edi Paloka: Mos provokoni protestuesit, lironi pritat
Kryetari i Grupit parlamentar të Partisë Demokratike Edi Paloka ndërsa i drejtohej seancës plenare të kësaj të enjteje mbajti një prononcim për mediat. Ai i bëri thirrje mazhorancës që të lejojë kalimin normal të protestuesve nga rrethet në Tiranë pa kontrolle nga policia, në të kundër tha ai, të gjithë përgjegjësinë do ta mbajë qeveria. Ndërkohë që siguroi se protesta do të jetë paqësore.
“Të lirojnë pritat që u kanë bërë qytetarëve që duan të protestojnë qetësisht. Të mos i provokojnë duke ngritur prita, të mos provojnë me vullnetarët e Enverit sepse përndryshe të gjithë përgjegjësinë do ta mbajnë vetë. Ata kanë ardhur të protestojnë qetësisht, të mos provokojnë, i paralajmëroj edhe njëherë, gjithçka pastaj do të jenë në përgjegjësinë e tyre. Të gjithë i dinë për skenarët e Metës me Ramën, po provokuan do jenë ata përgjegjësit kryesorë. Largoni vullnetarët e Enverit nëse nuk doni që të ikni sot nga qeveria”, tha Paloka.
I pyetur nëse demokratët kanë siguri për mbarëvajtjen e protestës pa incidente dhe nëse i druhen apo jo një 21 janari të dytë, Paloka tha:
“Nuk duam të përsëritet një 21 janar, ai nuk ishte një rastësi, ishte një grup njerëzisht i vënë në urdhrat e Ramës. U qëllua Policia e Shtetit nga banditët e Edi Ramës, ne nuk duam asnjë përplasje. E kemi treguar dhe jemi vetëm për protesta paqësore derisa kjo qeveri të largohet”.
09.30 - Policia në gatishmëri, qindra forca para Kuvendit e Kryeministrisë
Policia është në gatishmëri të plotë për të garantuar zhvillimin pa incidente të protestës së opozitës.
- Kërkesa e Tom Doshit
- Doshi: Atentati është i vërtetë, do të zbardhet
- Tom Doshi paraqitet për herë të 7 në Prokurori
- Akuzohet Mark Frroku: Fshehu trafikantin në makinën e tij
- Eskorta e Ilir Metës aksidenton rëndë 48-vjeçarin, policia e fsheh
- Paloka: Parlamenti nuk mund të drejtohet nga Meta
- Një tjetër skandal në hetimin për Doshin?
- Nishani: Politika të largojë individët e përfshirë në aktivitete kriminale
- 24 vjet partneritet strategjik Shqipëri-SHBA
- Të premten eklips diellor në Shqipëri për 2 orë
- Opozita në Shqipëri nis protestat “Meta ik”
- Tre mijë euro dhe një orë për një vend pune në polici
- 7-vjetori i tragjedisë së Gërdecit, Tahiri: Ditë e zezë për drejtësinë
- Edi Rama u shmanget militantëve që i kërkojnë punë (Foto)
- Takimi mbi 1 orësh Rama-Meta, ja çfarë u vendos
- Zgjedhjet Lokale, Rama e Meta takohen sot në selinë e PS-së
- Përçahen aleatët e PS-së
- Reichel në Tiranë: Strukturat kriminale të mos depërtojnë në politikë
- Dita e Verës e gjen Elbasanin të mbushur me njerëz (Foto)
- Alarm fals, nuk kishte bombë
als_Latn als_Latn ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn